
Edition
1. Śārdūlavikrīḍita
 ⟨1⟩ lokāviṣkr̥ti-saṁkṣaya-sthiti-kr̥tāṁ yaḥ kāraṇaṁ vedhasāM
dhvasta-dhvānta-cayāḥ parāstarajaso dhyāyanti yaṁ yoginaḥ|
yasyārddha-sthita-yoṣito pi hr̥daye nāsthāyi ceto-bhuvā
bhūtātmā tripurāntakaḥ sa ⟨2⟩ jayati śreyaḥ-prasūtir bhuvaḥ||
2. Śārdūlavikrīḍita
āśoṇāṁ phaṇinaḥ phaṇopala-rucā sai¿ṅgh?īṁ vasānaṁ tvacaṁ
śubhrāṁ locana-janmanā kapiśayad bhāsā kapālāvalīM
tanvīṁ dhvānta-nudaṁ mr̥gākr̥ti-bhr̥to vibhrat kalāṁ maulinā
diśyād andha⟨3⟩ka-vidviṣaḥ sphurad-ahi stheyaḥ padaṁ vo vapuḥ||
3. 9⏑–⏑⏑⏓/9⏑–⏑⏓
suta-śataṁ lebhe nr̥po śvapatir
vvaivasvatād yad guṇoditaM
tat-prasūtā durita-vr̥tti-rudho
mukharāḥ kṣitīśāḥ kṣatārayaḥ||
4. Śārdūlavikrīḍita
teṣv āpe harivarmmaṇāvani-bhujā bhūtir bhu⟨4⟩vo bhūtaye|
ruddhāśeśa-digantarāla-yaśasā rugṇāri-sampat-tviṣā|
saṅgrāme hutabhuk-prabhā-kapiśitaṁ vaktraṁ samīkṣyāribhir
yo bhīt¿e?⟨ai⟩ḥ praṇatas tataś ca bhuvane jvālāmukhākhyāṁ gataḥ||
5. Upajāti
loka-sthitīnāṁ sthitaye sthi⟨5⟩tasya
manor ivācāra-viveka mārgge⟨⟨|⟩⟩
jagāhire yasya jaganti ramyāḥ
sat-kīrttayaḥ kīrttayitavya-nāmnaḥ||
6. Upajāti
tasmāt payodher iva śīta-raśmir
ādityavarmmā nr̥patir bbabhūva|
varṇṇāśramācāra-vidhi-praṇīte
yaṁ prāpya ⟨6⟩ sāphalyam iyāya dhātā||
7. Mālinī
hutabhuji makha-madhyāsaṅgini dhvānta-nīlaM
viyati pavana-janma-bhrānti-vikṣepa-bhūyaḥ|
mukharayati samantād utpatad-dhūma-jālaM
śikhi-kulam uru-meghā-śaṅki yasya ⟨7⟩ prasaktaM||
8. Śārdūlavikrīḍita
tenāpīśvaravarmmaṇaḥ kṣiti-pateḥ kṣatra-prabhāvāptāye{⟨⟨|⟩⟩}
janmākāri kr̥tātmanaḥ kkratu-gaṇeṣv āhūta-vr̥ttra-dviṣaḥ⟨⟨|⟩⟩
yasyotkhāta-kali-svabhāva⊔-caritasyācāra-mārggaṁ nr̥pā
yatnenāpi yayāti⟨8⟩-tulya-yaśaso nānye nugantuṁ kṣamāḥ||
9. Sragdharā
nītyā śauryaṁ viśālaṁ suhr̥dam akuṭhinenottamecchāṅ kulena|
tyāgaṁ pātreṇa vitta-prabhavam api h¿r̥?yā yauvanaṁ saṁyamena
vācaṁ satyena ceṣṭāṁ śruti-patha-vidhinā praśraye⟨9⟩ṇottama-rddhiM
yo badhna¿ṁ?⟨n⟩ naiva khedaṁ vrajati kali-maya-dhvānta-magne pi loke||
10. Śārdūlavikrīḍita
yasyejyāsv aniśaṁ yathā-vidhi-huta-jyotir-jvalaj-janmanā|
dhūmen-āñjana-bhaṅga-mecaka-rucā dik-cakkravāle tate|
Ayātā nava⟨10⟩-vāri-bhāra-vinaman-meghāvalī prāvr̥ḍ ity
unmādoddhata-cetasaḥ śikhi-gaṇā vācalatām āyayuḥ||
11. Śārdūlavikrīḍita
tasmāt sūryya Ivodayādri-śiraso dhātur mmarutvān iva
kṣīrodād iva tarjjitendu-kiraṇaḥ kānta-prabhaḥ kaustubhaḥ
⟨11⟩ bhūtānām udapadyata sthiti-karaḥ stheṣṭhaṁ mahimnaḥ padaM
rājan rājaka-maṇḍalāmbara-śaśī śrīśānavarmmā nr̥paḥ||
12. Śārdūlavikrīḍita
lokānām upakāriṇāri-kumuda-vyālupta-kānti-śriyā{⟨⟨|⟩⟩}
mitrāsyāmburuhā¿g?⟨k⟩ara-dyuti-kr̥tā bhūri⟨12⟩-pratāpa-tviśā⟨⟨|⟩⟩
yenācchādita-sat-pathaṁ kali-yuga-dhvāntāvamagnañ-jagat
sūryeṇeva samudyatā kr̥tam idaṁ bhūyaḥ pravr̥tta-kkriyaM||
13. Śārdūlavikrīḍita
jitvāndhrādhipatiṁ sahasra-gaṇita-tredhā-kṣarad-vāraṇaM
vyāvalgan niyutāti⟨13⟩saṁkhya-turagān bhaṅktvā raṇe sūlikā(N)
kr̥tvā cāyati-m¿au?⟨o⟩cita-sthala-bhuvo gauḍān samudrāśrayān
adhyāsiṣṭa nata-kṣitīśa-caraṇaḥ si¿ṅ?hāsanaṁ yo jitī||
14. Śārdūlavikrīḍita
prasthāneṣu balārṇṇav-ābhigamana-kṣobha-sphuṭad-bhūtala-
⟨14⟩-prodbhūta-sthagitārkka-maṇḍala-rucā dig-vāypinā reṇunā⟨⟨|⟩⟩
yasyāmūḍha-dinādi-madhya-viratau loke ndhakārī-kr̥te|
vyaktiṁ nāḍikayaiva yānti jayino yāmās tri-yāmāsv iva||
15. Drutavilambita
praviśatī kali-māruta-ghaṭṭitā
⟨15⟩ kṣitir alakṣya-rasātala-vāridhau|
guṇa-śatair avabadhya samantataḥ
sphuṭita-naur iva yena balād dh¿ri?tā||
16. Śārdūlavikrīḍita
jyāghāta-vraṇa-rūḍhi-karkkaśa-bhujā vyākr̥ṣṭa-śārṅga-cyutāny
asyāvāpya patattriṇo raṇa-mukhe prāṇān amuñca⟨16⟩n dviṣaḥ⟨⟨|⟩⟩
yasmin śāsati ca kṣitiṁ kṣiti-patau jāteva bhūyas trayī|
tena dhvasta-kali-pravr̥tti-timiraḥ śrī-sūryyavarmmājani||
17. Śārdūlavikrīḍita
yo bālendu-sakānti-kr̥tsna-bhuvana-preyo dadhad yauvanaM
śāntaḥ śāstra-vicāraṇā⟨17⟩-hita-manāḥ pāraṅ kalānāṅ gataḥ|
lakṣmī-kīrtti-sarasvatī-prabhr̥tayo yaṁ spardhayevāśritā
loke kāmita-kāmi-bhāva-rasikaḥ kāntā-jano bhūyasā||
18. Śārdūlavikrīḍita
sad-vr̥ttena balāt kaler avanat¿i?⟨aṁ⟩ tāvat pravr̥ddhātmano
bāṇai⟨18⟩s tāvad avasthitaṁ smr̥ti-bhuvaḥ kāntā-śarīra-kṣatau|
lakṣmyā tāvad akāṇḍa-bhaṅga-ja-bhayaṁ tyaktam parāpāśrayaM
yāvan nāvirakāri yasya janatā-kāntaṁ vapur vvedhasā||
19. Śārdūlavikrīḍita
lakṣmyaḥ śatru-bhuvaḥ kuca-graha-bhayāveśa-bhrama⟨19⟩l-locanā{⟨⟨|⟩⟩}
yenākr̥ṣya bhujena visphurad-asi-jyotiḥ kalāsaṅginā⟨⟨|⟩⟩
kāntā manmathineva kāmita-vidā gāḍhaṁ nipīḍyorasā{| }
prāyeṇānya-manuṣya-saṁśraya-kr̥taṁ bhā⊔vaṁ parityājitā||
20. Vasantatilakā
tenānatonnati-kr̥tā ⟨20⟩ mr̥gayā-gatena
dr̥ṣṭvādyam andhaka-bhido bhavanaṁ viśīrṇṇaM
svecchā-samunnatam akāri lalāma bhūmeḥ
kṣemeśvara-pratitha-nāma śaśāṅka-śubhraM||
21. Anuṣṭubh
ekādaśātirikteṣu
ṣaṭsu śātita-vidviṣi|
śateṣu śaradāṁ ⟨21⟩ patyau
bhuvaḥ śrīśānavarmmaṇi||
22. Sragdharā
yasmin kāle mbu-vāhā nava-gavala-rucaḥ prānta-lagnendra-cāpās
tanvanty āśā-vitānaṁ sphurad-uru-taḍitaḥ sāndra-dhīraṁ kvaṇantaḥ|
vātāś cāvānti nīpān nava-kusuma-cayānamra-mūrdhno ⟨22⟩ dhunānās
tasmin muktāmbu-megha-dyuti bhavanam ado nirmmitaṁ śūlapāṇeḥ||
23. Anuṣṭubh
kumāraśānteḥ putreṇa
garggarākaṭa-vāsinā|
nr̥pānurāgāt pūrvveyam
akāri raviśāntinā||
Utkīrṇṇā mihiravarmmaṇā

